b'\n_START_ARTICLE_\nSmodnik\n_START_SECTION_\nLastnosti in uporaba\n_START_PARAGRAPH_\n\xc4\x8crni smodnik,je temno sive barve,to\xc4\x8dka v\xc5\xbeiga 300 stopinj C.Hitrost eksplozije je od 300 do 400\xc2\xa0m/s, kar ni veliko. Eksplozija dose\xc5\xbee temperaturo do 2300 \xc2\xb0C. Kalori\xc4\x8dna vrednost smodnika je majhna, pribli\xc5\xbeno 2931 kJ/kg (700 kcal/kg). Energijsko mo\xc4\x8d smodnika predstavljajo plini, ki nastanejo ob eksploziji. V plinaste produkte se pretvori 40\xc2\xa0% smodnika, ostalih 60\xc2\xa0%so trdni ostanki v obliki dima, zato \xc4\x8drni smodnik imenujemo tudi dimni smodnik. Reakcija gorenja \xc4\x8drnega smodnika: 2 KNO3 + S +3C \xef\xbf\xbd K2S + N2 + 3CO2. Plinski produkti so strupeni, saj vsebujejo ogljikov oksid CO in H2S. Danes uporabljamo \xc4\x8drni smodnik za lov, \xc5\xa1portno streljanje, balistiko, v kamnose\xc5\xa1tvu (kjer je nepogre\xc5\xa1ljiv, ker je z njim zaradi potisnega delovanja mogo\xc4\x8de pridobivati nepo\xc5\xa1kodovane bloke brez razpok, saj kamenja ne drobi), za vrvi\xc4\x8dni smodnik, v pirotehniki in seveda v voja\xc5\xa1ki industriji.\n_START_SECTION_\nProizvodnja\n_START_PARAGRAPH_\nProces izdelave poteka po \xc5\xa1ar\xc5\xbenem postopku \xe2\x80\x93 izdelajo manj\xc5\xa1e koli\xc4\x8dine smodnika, ki jih v zadnjih fazah proizvodnje zdru\xc5\xbeijo. Najpomembnej\xc5\xa1e faze proizvodnje so mletje v kolodrobu, stiskanje, zrnjenje in sajenje ter su\xc5\xa1enje in poliranje. Brezdimni smodnik izdelujejo iz strelnega bomba\xc5\xbea \xe2\x80\x93 to je trinitrat celuloze, pripravljen z obdelavo bomba\xc5\xbea z zmesjo koncentrirane \xc5\xbeveplove in du\xc5\xa1ikove kisline.'